לאחר מות אביו ויתר על הקריירה התאולוגית שלו על מנת למלא את מקומו של האב כמו"ל, מדפיס ויצרן גופנים. הוציא לאור בהוצאת קרל טאוכניץ מילונים בשפות שונות וכתבי כנסיות חופשיות. בשנים 1844–1865 מכר את החברה בהדרגה.
טאוכניץ היה חבר בלשכת בונים חופשיים בלייפציג.
טאוכניץ הקים שבע קרנות מהכנסותיו כמו"ל וממכירת החברה של אביו, שהמשיכה להתקיים זמן רב לאחר מותו:
המוסד המשמעותי ביותר שהקים היה "קרן הפילנתרופ". טאוכניץ הוריש לקרן זו יותר מ-4 מיליון גולדמרק בצוואה שלו. את הקרן ניהלה העיר לייפציג והיה לה מעמד של אישיות משפטית החל משנת 1885. טאוכניץ רצה שבכסף ייעשה שימוש למטרות חבריות, וכתב כי אין לעשות בו שימוש למטרות כנסייתיות, למבני יוקרה או לתיאטראות.
קברו של טאוכניץ בבית העלמין הצפוני של לייפציג נבנה בשנת 1892 בעיצובו של הוגו ליכט. בשנת 1885 נקרא רחוב ברובע המוזיקה של לייפציג על שם טאוכניץ .
מאן (2)NG272
מאן (2)NG272 (בגרמנית : MAN NG 272(2), קרוי גם : MAN NG272(2) (A11)) הוא אוטובוס מפרקי (אוטובוס ארוך מתוצרת חטיבת המשאיות והאוטובוסים MAN Truck &amp; Bus בבעלות מאן אשר יוצר בין השנים 1992–1990 ב-גרמניה.
הבחירות הכלליות בדנמרק 2019
הבחירות הכלליות בדנמרק 2019 נערכו ב-5 ביוני 2019 בה נבחרו 179 חברי הפולקטינג, מתוכם 175 נבחרו מדנמרק, שניים מאיי פארו ושניים מגרינלנד. הבחירות התקיימו כעשרה ימים לאחר הבחירות לפרלמנט האירופי.
רקע.
בבחירות הכלליות שנערכו בשנת 2015 הגוש הפוליטי המכונה "הגוש הכחול" שהורכב מארבע מפלגות (ממפלגת העם הדנית, מפלגת השמאל, מפלגת העם השמרנית והברית הליברלית) זכה לרוב והרכיב קואליציה צרה המונה 80 חברים, כשבאותה העת באופוזיציה ישבו חברי "הגוש האדום" ואחרים עם 79 חברים.
בשנת 2016 הקים ראש הממשלה לארס לקה ראסמוסן ממשלה חדשה וצירף לקואליציה גם את ברית העם השמרנית.
מערכת הבחירות.
מתוך 179 חברי הפולקטינג נבחרים 175 חברים מתוך דנמרק עצמה, 2 נוספים מגיעים כנציגי איי פארו ועוד שניים כנציגי גרינלנד.
135 נציגים נבחרים בבחירות ישירות-יחסיות, 40 נציגים נוספים נבחרים בשיטה רשימתית עם אחוז חסימה העומד על 2% מכלל הקולות הכשרים.
יוסף בילבסקי
יוסף (יוזק) ביבלסקי (1920 – 1 במאי 1943) היה חבר בארגון צבאי יהודי, וממפקדי הקרבות באזור המברשתנים במרד גטו ורשה.
ביוגרפיה.
יוסף נולד ב 1920 בלודז' למשפחה ציונית. למד בבית ספר מקצועי והצטיין בכישורים טכניים. הוא נחשב כמי שיש לו "ידי זהב".
בנעוריו הצטרף לתנועת בית"ר. עם השנים עלה בשרשרת התנועה, ובשנת 1938 מונה לקצין מפקדת הקן של בית"ר בלודז', שמנה בזמנו 700 בית"רים.
בתחילת מלחמת העולם השנייה עבר לוורשה ולחם לצד צבא פולין במערכה על כיבוש פולין. בתום הקרבות המשיך בפעילותו בבית"ר, והיה מראשוני החברים בארגון הצבאי היהודי.
הוא לוקח חלק פעיל בארגון. הוא מששתף ברבות מן הפעולות, בין היתר חיסול בוגדים, רכש ואיסוף מידע. בנוסף אחראי לייצור נשק, רמונים ופצצות, וכן פעולות הדרכה לשימוש בנשק.
בשנים 1942–1943 הוא מנסה למצוא דרכי הצלה ליהודים בכיבוש הגרמני. יחד עם חברו לארגון, סאלק האזנשפרונג, הוא נוסע להונגריה. בנסיעתם השנייה הם מצליחים להבריח 75 יהודים להונגריה.
במרד גטו ורשה היה אחד ממפקדי יחידות הלחימה באזור המברשתנים, יחד עם חיים לופאטא ודוד שולמן. מטה מפקדת אצ"י במברשתנים היה בשביינטויארסקה 30, תחת פיקודו של סמואל לופט. בילבסקי נלחם באומץ וגבורה עד אשר המברשתנים כבר עלו בלהבות. אז עבר לכיכר מורונבסקה והצטרף ללוחמי אצ"י בקרבות שם.
בשלהי המרד יוצא עם קבוצת לוחמים לאוטבוצק ומנסה לארגן שם לוחמה פרטיזנית. אך עד מהרה הם מתגלים ומכותרים על ידי הצבא הגרמני. במקום התנהל קרב עקוב מדם בסופו נהרג יוסף.
אבא ארך רגליים (סרט, 1955)
אבא ארך רגליים (באנגלית: Daddy Long Legs) הוא סרט מוזיקלי אמריקאי משנת 1954 בבימויו של ז'אן נגולסקו, עם פרד אסטר ולסלי קארון בתפקידים הראשיים.
התסריט מבוסס על רב המכר אבא ארך רגליים מאת ג'ין ובסטר (1912).
העיבוד הראשון לקולנוע היה סרט אילם עם מרי פיקפורד (1919), ואחר כך סרט עם ג'נט גיינור (1931) וסרט עם שירלי טמפל בשם "ראש מתולתל" (1935).
בסרט יש קטעי בלט בכוראוגרפיה של רולאן פטי. השירים לסרט נכתבו על ידי ג'וני מרסר. השיר "Something's Gotta Give" היה מועמד לפרס אוסקר לשיר המקורי הטוב ביותר.
הסרט היה מועמד גם לפרס אוסקר לעיצוב ההפקה הטוב ביותר ולפרס אוסקר לפסקול המקורי הטוב ביותר.
התסריט היה מועמד לפרס גילדת הכותבים של אמריקה.
תקציר העלילה.
ג'רביס פנדלטון השלישי (פרד אסטר) הוא מיליונר אמריקאי חובב ג'אז. הוא מגיע לצרפת ביחד עם מזכירו גריגס. בדרך נתקעת מכוניתם והוא מגיע לבית יתומים סמוך לבקשת עזרה. הוא מבחין בנערה משחקת עם היתומים ודואגת להם. אם המוסד אומרת לו ששמה הוא ז'ולי אנדרה (לסלי קארון) וגם היא יתומה. היא בת 18 וג'רביס רוצה לאמץ אותה אבל ידידו השגריר אלק ויליאמסטון (לארי קיטינג) אומר שבגיל כזה לא נאה לאמץ אישה. ג'רביס משנה את תוכניתו - הוא יתמוך באופן אנונימי בחינוכה של ז'ולי בפנימייה פרטית יוקרתית לבנות, הוא יזדהה בתור "ג'ון סמית'" והיא תכתוב לו מדי פעם על חוויותיה. ז'ולי שמחה על התכנית הזאת אבל רוצה לדעת מי הנדבן הילדים במוסד ראו רק את צלליתו והיא דומה לחרק ארך רגליים ומכאן כינתה אותו בשם זה במכתבים ששלחה לו.
ז'ולי מתאקלמת במהירות למרות קשיי השפה, בעזרת חברותיה ובייחוד שותפתה לחדר, לינדה פנדלטון (טרי מור) שהיא ביתה של גרטרוד פנדלטון (קתרין ג'יבני), גיסתו של ג'רביס.
ג'רביס מקבל את המכתבים אבל לא עונה להם לזעמה של מזכירתו גב' פריצ'רד (תלמה ריטר). לאחר שנתיים היא "מכריחה" את ג'רביס לקרא את המכתבים והוא נרגש ומבקש לראות את ז'ולי. הוא מגיע לנשף בפנימייה כדוד של לינדה פנדלטון ומופתע לראות את ז'ולי כאישה. הוא מבוגר מכל הסטודנטים אבל מפליא אותם בריקוד עם ז'ולי. חורה לו שז'ולי נמשכת לבחור צעיר בשם ג'מי מקברייד (קלי בראון). ג'רביס שומע שהוא מובטל ומציע לו משרה במכרה בבוליוויה שבבעלותו.
הוא מזמין את ז'ולי ולינדה למלון בניו יורק אך רק ז'ולי מגיעה. במלון שוהה גם השגריר לשעבר אלק. הוא מזמין לשיחה את ג'רביס ואומר לו שמעשיו חורגים מהמוסכם וכי הוא מבוגר ממנה ועליו לנתק את היחסים איתה ולהחזיר את ג'ימי.
לטקס הסיום מגיעה גב' פריצ'רד ואומרת שכעת הן נוסעות לניו יורק להכיר את "ג'ון סמית", "השומר הנדיב" שלה. היא מגיעה לביתו של ג'רביס שמשמש גם כמוזיאון ורואה את תמונתו הגדולה תלויה שם ומיד מבינה שהוא "השומר" שלה. וכשג'רביס מציע לה נישואים היא מסכימה מיד.
הבחירות הכלליות בדנמרק 2015
הבחירות הכלליות בדנמרק 2015 נערכו ב-18 ביוני 2015, בהן נבחרו 179 חברי הפולקטינג, מתוכם 175 נבחרו מדנמרק, שניים מאיי פארו ושניים מגרינלנד. אף על פי שתוצאות הבחירות קבעו כי המפלגה הסוציאל-דמוקרטית היא הגדולה ביותר בפרלמנט, מפלגת השמאל (Venstre) הצליחה להקים ממשלת מיעוט בתמיכת חלק ממפלגות "הגוש הכחול"- מפלגת העם הדנית, הברית הליברלית ומפלגת העם השמרנית.
מערכת הבחירות.
מתוך 179 חברי הפולקטינג נבחרים 175 חברים מתוך דנמרק עצמה, 2 נוספים מגיעים כנציגי איי פארו ועוד שניים כנציגי גרינלנד.
135 נציגים נבחרים בבחירות ישירות-יחסיות, 40 נציגים נוספים נבחרים בשיטה רשימתית עם אחוז חסימה העומד על 2% מכלל הקולות הכשרים.
על פי החוקה הדנית, הבחירות היו צריכות להיערך לא יאוחר מה-15 בספטמבר 2015, מכיוון שהבחירות האחרונות נערכו ב-15 בספטמבר 2011. ראש הממשלה יכול לפזר את הפרלמנט בכל שלב, בלבד שלא יאוחר מארבע שנים מהבחירות הקודמות. דבר שיכול להצטייר כיתרון טקטי לטובת הממשלה, שכן היא יכולה להכריז על בחירות כשסקרי דעת הקהל מחמיאים.
ב-27 במאי הודיעה ראש הממשלה הלה ת'ורנינג שמידט כי יתקיימו בחירות ב-18 ביוני 2015.
סקרים.
סקרי דעת קהל שנערכו במהלך מערכת הבחירות ניבאו את זינוקה האלקטורלי של מפלגת העם הדנית. (בטבלה- סקרים שנערכו יום לפני הבחירות)
ההשלמה
בעל ההשלמה
ריצ'רד קלארק
ג'אנין יאנסן
ג'אנין יאנסן (בהולנדית: Janine Jansen; נולדה ב-7 בינואר 1978) היא כנרת ונגנית ויולה הולנדית.
ראשית חייה.
ג'אנסן נולדה למשפחה מוזיקלית. אביה יאן יאנסן מנגן על עוגב, צ'מבלו ופסנתר; משנת 1987 עד אמצע 2011 הוא היה נגן האורגן של קתדרלת אוטרכט, והוכתר כאביר מסדר אורנגו-נסאו. אמה הייתה זמרת קלאסית; אחיה דייוויד הוא נגן צ'מבלו ועוגבן; אחיה מרטן הוא צ'לן; דודה הוא זמר הבס פיטר קוי. היא החלה ללמוד כינור בגיל 6, ולמדה אצל קוז'ה וויזנביק, פיליפ הירשהורן ובוריס בלקין.
היא נשואה למנצח השוודי דניאל בלנדולף ומתגוררת באוטרכט שבהולנד.
קריירה.
היא הופיעה כסולנית עם תזמורת הנוער הלאומית של סקוטלנד בשנת 2001, שם ביצעה את הקונצ'רטו לכינור של ברהמס. היא פתחה את ה-BBC Proms בשנת 2005.
היא התנערה מהמסורת על ידי הקלטה עם חמישיית מיתרים בלבד ולא תזמורת, כולל אחיה כצ'לן ואביה המנגן בקונטינואו. בקונצרטים חיים, היא קיבלה תשואות בעמידה מהקהל הנלהב, למשל בקונצרט התזמורת הפילהרמונית של ברלין ב־2006 ב- Waldbühne בברלין עם נוכחות מלאה של 25,000 איש, ובלוס אנג'לס באולם הקונצרטים על שם וולט דיסני עם התזמורת הפילהרמונית של לוס אנג'לס בשנת 2008 באולם מלא.